open-index/open-wikipedia-markdown huggingface dataset:
Catedral (jua)

La jua **Catedral** es un jua de table, astrata e stratejia, en cual du juores (oscur e pal) atenta gania par ocupa la plu teritorio en la bordas de un site medieval.

Catedral ia es inventada entre 1962 e 1979 par Robert Moore (1942 - 1998), un pilote en la Forte de Aira de Zeland Nova. El ia es inspirada par la Catedral de Christchurch e sua ambiente. De la aira, Moore ia es fasinada par la modo en cual la catedral e sua construidas visina caxi bon, como pesos de un puzel. El ia imajina un jua en cual juores ta atenta pone construidas entretexeda sirca la catedral.

En 1979, el ia presenta un varia prototipal a Brightway Products, un compania de juas e juetas de lenio en Zeland Nova. La jua continua es produida par Chrisbo I.P. Holdings Limited en Zeland Nova. 

## La Jua

La gol de la jua es per catura teritorio sur la table de jua, cual permete ce tu pone tota tua pesos, en cuando preveni sua oposor de fa la mesma.

Catedral es juada sur un table de lenio divideda entre un grilia de 10 x 10. On ave 29 pesos, divideda entre 14 pesos oscur e 14 pesos pal, e un peso cual representa la catedral gris. La juor pal comensa par pone la catedral a cualce loca de la area, liniada con la cuadros. Seguente, la juor oscur comensa par pone un de sua pesos sur la table. Jua alterna entre la du juores asta un juor no pote ajunta un otra peso. A esta punto, la otra juor atenta pone tota de sua pesos restante en area el ia catura.

Juores pote catura teritorio en la site par enclui areas completa con sua pesos o sua pesos e la mures de la site. La bordas debe es "mur a mur"; si du pesos toca sola par sua cantos, lo no enclui cualce cosa. Si la teritorio caturada ave un e sola un de la pesos de la oposor (o la catedral), acel peso pote es sutraeda de la table, e la oposor no pote pone cualce pesos en acel area. Un peso sutraeda pote reveni a la jua plu tarda, ma la catedral no pote reveni. Si la teritorio conteni plu ca un peso (incluinte la catedral), la teritorio no es caturada e es disponable a la oposor per usa.

Lo es stratejial per usa sua pesos grande prima, e no pone pesos en spasios tu ia catura asta tu no ave pesos restante cual caxi en la areas noncaturada.

La ganior es la juor ci maneja pone tota sua pesos, en cuando preveni sua oposor de fa lo. Si no juor es capas tota sua pesos, alora la juor de ci sua pesos resta ta completa un area plu peti es la ganior. Cuando los vole jua ancora, juores alterna la pone de la catedral. A la fini de cada jua, cada juor reseta puntos per la cuantia de cuadros restante a sua oposor ta ocupa.
Ximineria

Un **ximineria** es un strutur fabricada de brices, petras, o metal, desiniada per conteni un foco. Un foco es contenida en un caxa de foco o caveta, e un ximine o otra duto permete ce la emetes sorti. Istorial, los ia es usada per caldi un abitada, coce, e caldi acua per usas como lava la vestes. Oji, los es plu comun usada per la belia. Ma ximinerias pote es ancora usada per caldi un casa.

Cavetas antica per foco ia es a veses construida en la tera, en cavas, o en la sentro de un cabana o otra abitada. Sinias de focos fada par umanas esiste sur tota continentes. La nonvantaje de cavetas de foco en un abitada es ce focos produi fumas iritante o an venenosa en la abitada.

Cavetas ia evolui a ximinerias levada en abitadas, ma la elimina de fumas ia depende de fenetras abrida o bucos en la tetos. La salon grande de la eda medieval tipal ia ave un ximineria sentral, do un foco abrida ia arde con la fuma levante a un boca de venti en la teto. En la eda medieval, laminas ia es developada cual permete la boca de veni en la teto resta covreda per para pluve e neva de entra la ximine.

Ance en la eda medieval, baldacines de fuma ia es inventada per preveni fumas de sperde tra un sal par permete la fumas sorti tra un mur o teto. Los ia pote es poneda contra mures de petra, en loca de usa la media de la sala, cual permete ce salas plu peti es caldida. 

Ximines ia es inventada en Europa norde en la sentenios 11 e 12, e repara un parte de la problem de fumas. Los pote dona un flue de aira per sorti la sala a estra. En esta modo, lo deveni posible ce on ave ximinerias en plu salas. Ma los ia es cara per construi e manteni, e donce no ia es usada jeneral estra la casas grande de la rica.

En 1678, Prinse Rupert, sobrino de Charles 1, ia leva la grilia de la ximineria, cual boni la flue de aira e sorti de fumas. En la sentenio 18, du developas importante en la istoria de ximinerias ia aveni: Benjamin Franklin ia developa un camera de conveta per la ximineria cual boni multe la efetosa de ximinerias e stufas. El ia ance boni la flue de aira par estrae aira de la sutera e estrae la fumas tra un area plu longa a la culmina. En la sentenio 18 plu tarda, Comte Rumford ia desinia un ximineria con un caxa basa e longa de foco. Esta ia boni multe la cuantia de caldia radiante estende en la sala. Esta desinia es la funda per ximinerias moderna.



File:Fireplace (Serbia).jpg|Serbia
File:Open fireplace with icon.jpg|Deutxland
File:Traditional Himalayan Tandoor.jpg|India
File:NT Typical gas log fireplace (5114230942).jpg|SUA
File:Fireplace in Great Hall, Cardiff Castle3.jpg|Cimri
File:Montell hut fireplace.jpg|Suomi
File:Bunratty castle ridderzaal schouw links armada table.jpg|Nederland
File:Donegal Castle Banqueting Hall with fireplace.jpg|Er
File:Hearth, Luogh.jpg|Er
File:Fjällastugan fireplace.jpg|Sveria
File:Fireplace (38179418622).jpg|Japan
File:Interieur begane grond, overzicht schouw - Vessem - 20344229 - RCE.jpg|Nederland



Ximinerias pote es clasida en alga modos, spesial par la tipo de combustable usada:
:Lenio o otra biomasa
:Carbon de lenio o otra biomasa
:Carbon minada
:Coc
:Gas, como propano, butano, e metano
:Etanol
:Eletrica
Balcon

Un **balcon** es un plataforma estendente de la mur de un construida, suportada par colonas o mensulas e encluida en un balustra, tipal supra la nivel prima.

La balcon malti tradisional es un balcon de lenio, cluida, e estendente de un mur. Per contrasta, un balcon de Julieta no estende. Lo es tipal un parte de un nivel alta, con un balustre. Balcones de Julieta comun envolve un ostaculo metal poneda a la fronte de un fenetra alta cual pote es abrida.

Balcones de Julieta es nomida per Julieta en la presenta Romeo e Julieta, par Shakespeare. En realia, la presenta no inclui un nota sur un balcon, ma sola estra un fenetra a cual Julieta apare. Un balcon Julio es un varia alga plu grande de la balcon de Julieta, e estende alga de la mur, e traversa plu ca un fenetra. 

A veses, balcones es adatada per intendes ritual, per esemplo lo de la Basilica de San Petro a Roma, cuando la pape nova elejeda dona sua bondise "urbi et orbi" pos la conclave. En eglesas, balcones es a veses furnida per la cantores, e en la salones de banceta e simil, per la musicistes.

Un unis con un balcon tipal ave portes cual abri a un patio peti con balustre, un jardin peti o plantas en vasos. Un balcon franses no es un balcon vera, con portes cual abri a un balustre con un vista de un patio o la vista a su. Balcones es parte de la forma sculta de la construida cual permete fasadas nonregulada sin la custa de strutures interna nonregulada.



File:Haus Goltsteinstraße 15–16, Fenster zu Nr. 16, Düsseldorf-Stadtmitte.jpg|Dusseldorf, Deutxland
File:6 Vitvera Street, Lviv (03).jpg|Balustra de un balcon de Lviv, Ucraina)
File:Lazaristengasse 14, Johann Kazda 3.jpg|Balcon de Arte Nova en Wien, Osteraic
File:Museumstraße 3 - Balkon.jpg|balcon baroc en Wien
File:Balcony in Antwerp.jpg|Balcon en Antwerp, Beljia
File:Hôtel Verlaine, Liège, Belgium - 20060118.jpg|Balcon de Arte Nova en Liege, Beljia
File:Praha Nove Mesto Vaclavske namesti 23 d.jpg|Balcon en Praha, Txecia 
File:Schloß Elsterwerda 81.JPG|Balcon en Brandenburg, Deutxland
File:Semperoper 8667-Peralta.jpg|Balcon interna en la Semperoper, Dresden Deutxland
File:Villa Grumbt Balkon 3 Löwe.JPG|Balcon en Dresden
File:Wittenberger Straße 86 (Dresden) (2169).jpg|Du balcones en Dresden
File:Bd de Courcelles 66.JPG|Un balcon neoclasical en Paris
File:Rue de Crimée, 97bis.jpg|Un balcon de fero forjada, en Paris

File:Palacio de Torre Tagle.JPG|Palasio de Torre Tagle en Lima, Peru
File:Cuzco Décembre 2007 - Balcons.jpg|Balcones de Cuzco, Peru
Konane (jua)

**Kōnane** es un jua de table per du juores, orijinal de Hawaii. Lo ia es inventada par la polinesianes antica de Hawaii. La borda es tipal un retangulo 9×13, 14×17, o 13×20, o un cuadro entre 6×6 a plu ca 14×14. Orijinal, lo ia es juada con pesos peti de coral blanca e lava negra. La jua comensa con la pesos pleni la table en un motif alternante.

La juor negra comensa prima e debe sutrae un de sua pesos de la media de la table. Blanca alora move un de sua pesos de la sentro a la spasio creada par negra, resultante en du cuadros abrida e ortogonal visina a la table. De alora, la juores alterna a catura la pesos de la otra. Tota moves debe es caturas. On catura un peso par salta supra lo en un modo simil a damas, ma sempre ortogonal e nunca diagonal. La saltas es de un lado de la peso enemin a la otra lado, e estendes no es asetable. Ma, la peso pote continua salta otra pesos si la salta es un continua linia de la prima, sin cambia la dirije. La juor pote para esta saltas a cualce tempo, ma debe catura a min un peso enemin en un turno. Pos esta, la otra juor debe salta, etc.

La juor prima ci no es capas de catura es la perdor, e sua oposor es la ganior.
Gazebo

Un gazebo es un strutur, cuadro, otagonal, o toretin, abrida a tota lados. Los es comun construida en un parce, jardin, o area publica spasiosa. Los furni ombra, proteje de pluva, e un loca per encontra, e un orna distinguinte. Un varia alga plu larga pote conteni un orcestra o banda.

Gazebos es tipal fabricada de lenio, ma los es ance construida con petra o brices. Los ave un teto, de lenio o telias. Oji, multe gazebos ave rede per esclui isetos volante. Paviliones difere de gazebos par sua construi plu grande, typal de petra.

## Galeria


Victorian Gazebo.jpg|Un gazebo en Youngtown, Ohio, en la stilo victorian
Barrington IL Gazebo 1.jpg|Barrington, Illinois
Gazebo in Sam Houston Park -- Houston.jpg|Sam Houston Park, Texas
Mohonk Mountain House 2011 Fishing Gazebo in Early Morning FRD 3158.jpg|Un gazebo per pexe
15 18 0264 junaluska.jpg|Lago Junaluska, Carolina Norde
Ammand Dam (135).jpg|Gazebo a la Parario Ammand
A gazebo next to Double Ring Longevity Pavilion 4612.jpg|Gazebo, a la pavilion de Anelo dupla vive longa sentro
Argostoli Napier gazebo.JPG|La gazebo Napier, Argostoli, Elas
Bandstand at Singapore Botanic Gardens.jpg|Gazebo per musica a la Jardines botanical en Singapore
Boiseries St-Narcisse1.png|Gazebo en la bosces, San Narcissel
Gazeboenbois.JPG|Gazebo en bosces
Heart of the Lake Pavilion and bridge in Dunedin Chinese Garden.jpg|Fardin xines en Duendin
Pergola

Un **pergola** es un strutur usada en parces e jardines, cual forma un paseria o coredor ombrinte. Los es construida de un linia de palos o colonas e posible un faxa liante la palos, e encluida par un grilia abrida, sur cual vinos leniosa es texeda. Los sembla la trelis, ma plu longa. Lo pote es videda como un boni de la tuneles verde de la pasada, covreda par arbores.



File:Rose Pergola at Kew Gardens.jpg|Pergola de rosas, Jardines Kew, London
File:Wisteria Covered Pergola in Alabama.jpg|Pergola con glisina, Alabama
File:Pergola canaria.JPG|Pergola con bugainvilea
File:1949 - Salzburg - Mirabellgarten.JPG|Mirabellgarten, Salzburg
File:Koilani1.jpg|Un stradeta con pergola de uvos, en la vila de Koilani, Cipros
File:20150508최광모DSC09893.JPG|Pergola en Japan
File:Bambouseraie de Prafrance 20100904 103.jpg|Bambouseraie de Prafrance
File:Dalat Cadasa Resort - Garden 01.jpg|Jardin a la vacanseria Dalat Cadasa
File:Museo studium biblic025 (2).jpg|Monceria de la Flajeli
File:Aagaard - Amalfi dai Cappucini.jpg|Amalfi de la Cappucini
Atrio

En arciteta, un **atrio** es un spasio grande, abrida a la aira o covreda par un fenetra de teto, ensircada par un construida. Atrios moderna, como developada en la sentenios 19 e 20, es comun multe niveles a alta e ave un teto glasida o fenetras grande, e comun locada pos la portes xef per entra.
Atrios es un cosa popular de desinia car los dona a sua construidas un "senti de spasio e lus".
 
Atrios ia es un cualia comun en casas en Roma antica, donante lus e aira a la interna.
En un *domus*, un casa grande en la arciteta roman antica, la atrio ia es un patio sentral e abrida con salas encluida a tota lados. En la media de la atrio ia e la *impluvium*, un stange basa, afonda en la solo, per catura pluve de la teto. Alga esemplos survivente es multe bela decorada. 




File:Atrium interior.jpg|Atrio roman
File:C19 interior 015.jpg|Salon Victoria en la ofisias de Halifax, 1863
File:One-Bligh Street Sydney.jpg|Strada Bligh Un, Sydney
File:Shanghai Grand Hyatt Atrium.jpg|Atrio de la Hyatt Grande en Shanghai
File:New York State Theater atrium by David Shankbone.jpg|Atrio de la Teatro de New York a Sentro Lincoln
File:Tucson High Library.jpg|Atrio de un liseo en Tucson, Arizona
File:Grand Doubletree east atrium up.jpg|Doubletree Grande, sentro de site, Miami 
File:Complexe Desjardins, Grande Place 2005-10-22.jpg|La Compleso Desjardins, Montreal
File:Kurayoshi Park Square04n4592.jpg|Un parce en Kurayoshi, Japan
File:Interior of Fermi Lab Wilson Hall.JPG|La interna de la Laboreria de Fermi, Illinois
File:Myer Melbourne, 2012.jpg|La Boteca Myer, Melbourne
Xace de hobites

La **xace de hobites** es un varia de xace tradisional en cual la capasias de la peones - renomida "hobites" - es bonida. Como en xace, la peones - aora hobites - es poneda a la grado du, e la otra pesos en sua loca tradisional a la grado un. Ma la hobites pote move un paso en cualce dirije ortogonal, e catura en cualce dirije diagonal. Sua potia es tal ce avansa cuando ateni la grado un de la oposor, e la move duple de peones, no es usada. Lo ave un regula plu: on no pote retarda la jua par move un peso en un turno e reveni a la cuadro orijinal en la seguente. Un re su ataca es la sola eseta.

Xace de hobites ave un varia cual usa un table 9 par 9. En la grado prima, un rena du es ajuntada a la otra lado de la re de la rena orijinal. En la grado du, 9 hobites. Car lal bispos es alora a la mesma color, on pote intercambia un de la bispos con sua cavalero visina, en un modo simil a la move de roca per la re e la tore.
Zaandam

**Zaandam** es un site en la provinse Holland Norde, Nederland. Lo es la site xef de la munisipa de Zaanstad, e ia reseta diretos de site en 1811. Lo es locada a la Rio Zaan, norde de Amsterdam. La distrito statistical Zaandam, cual covre la site e la campania ensircante, ave un cuantia de popla de sirca 76,804.

La rejion sirca la Rio Zaan (pd, la Zaanstreek) es liada forte con industria. En la Eda de Oro Nederlandes, Zaandam ia es un sentro de molini grande. Miles de sieras propulsada par molenes cual ia prosede lenio de Scandinavia per la industrias de fabrica de barcones e de paper. Un sculta cual onora esta industria ia es comisionida de la scultor Slavomir Miletić, e la sculta, "De houtwerker" (la lenior) ia es instalada a 20 junio 2004.

Zaandam ia es un site inisiante en la Revolui Industrial prima. En la dui du de la sentenio 20, Zaandam ia es ancora un porton importante per lenio. Lo es ance liada istorial con la industria de xasa de balenas.

En 1697, Tsar Piotr la grande de Rusia ia spende alga tempo en Zaandam, do el ia studia la construi de barcones. El ia resta en un casa peti de lenio, construida en 1632, ma ia es forsada per parte car el ia atrae tro multe atende de la popla local; el ia move a Amsterdam, do el ia studia a un de la molos de la Compania Nederlandes de India Este. La casa de lenio en cual el ia abita ia es conservada e cambiada a un museo, la Casa de Tsar Piotr. Un sculta cual onora el ia es poneda a la Cuadro de la Parario en 1911, e ia es declarada un Rijksmonument (monumento de la rena).

En 1871, la depintor impresiste Claude Monet ia abita en Zaandam per sirca un dui de la anio. En acel periodo, el ia crea 25 depintas de la area, incluinte "Casas sur la Acherzaan", "Barcones en Holland prosima a Zaadam", e "Un Molen a Zaandam".

## Gallery


Zaanse Schans - Windmills 3.jpg|Molenes a la "Zaanse Schans"
Zaandam stadhuis.JPG|La Ofisias de la Site Zaandam
Zaandam, kerk1 in straatzicht foto1 2011-04-17 16.02.JPG|La "Oostzijderkerk"
Zaandam, sluis foto3 2011-04-17 16.05.JPG|Canaleta a Zaandam
Zaandam, de Sint Bonifactuskerk foto6 2011-*04-17 16.14.JPG|"De Sint Bonifatiuskerk"
Zaanstad Bahnhofsbrücke 09.jpg|La sentro de Zaandam
Monet Claude A Windmill at Zaandam.jpg|Un molen prosima Zaandam, depintada en 1871, par Claude Monet
Zaandam2.jpg|Un grava par James McNeill Whistler, sirca 1889
Albert Heijn Headquarters by Niels Kim.jpg|Xeferia de Albert Heijn en Zaandam
Cril

**Criles** es crustaseos peti de la ordina *Euphausiacea*, e es trovada tra la mares de la mundo. La nom "cril" deriva de la parola norsce *krill*, un pex joven peti. 

Los es videda como un lia fundal - pd, prosima a la funda - e multe importante de la cadena de comedas. Los come fitoplancton e (a un estende min) zoplancton, e la fonte major de nuri per multe animales plu grande. En la Mar Antartica, un spesie, la cril antartica (*Euphasia superba*) ave un biomasa estimada de 379 milion tones, cual es entre la spesies con la biomasa la plu grande. Plu ce dui de esta biomasa es comeda par balenas, focas, pinguines, calamares, e pexes cada anio. La plu de spesies de cril mostra migras grande dial vertical, donce furni nuri per predores prosima la surfas a note e en acua plu profonda en la dia.

Cril es ance la preda xef de balenas vera, incluinte la balena blu, la plu grande en la mundo.

Cril es pexada en la Mar Antartica e en la acuas sirca Japan. La colie global ateni 150,000 a 200,000 tones cada anio, la plu de esta de la Mar Scotia. La parte plu grande de la colie es usada per acuacultiva e comedas en acueria, per tentantes en pexa de sporte, o en la industria farmasial. En Japan, Pilipinas, e Rusia, cril es ance usada per comedas umana e es conoseda como *okiami* (オキアミ) en Japan. Los es comeda como *camarones* en Espania e Pilipinas, do los es conoseda como *alamang*, e es usada per un pasta salosa *bagoong*.
Mar Scotia

La **Mar Scotia** es un mar a la borda de la Mar Antartica a sua borda con la Mar Atlantica sude. Lo es bordada a la ueste par la Pasaje de Drake e a la norde, este, e sude par la Arco Scotia, un cresta su mar e arco de isolas. La mar senta supra la plata tetonica Scotia. La mar covre un area de sirca 900,000 km2, con sirca dui de la mar supra la plano continental. Multe isberges fonda en la Mar Scotia.

Lo es nomida sirca 1932 per la barcon de esplora "Scotia" usada par la Mision Nasional Scotes de Antartica su William S. Bruce. La naviga la plu famosa de esta mar fria ia es lo de 1916 par Ernest Shackleton e sinco otras en la barco de salva adatada, la *James Caird*, cuando los ia parti de Isola Elefante e ia ateni Georgia Sude du semanas plu tarda.

La isolas cual borda la Mar Scotia es rocosa e partal covreda en jelo e neva tra la anio. An tal esta ambiente sever, la isolas suporta plantas e ia es descriveda como la Isolas de Mar Scotia Tundra Ecorejion, cual inclui Georgia Sude, la Isolas Sandwich Sude, la Orkneys Sude, la Isolas Shetland Sude, e la volcan isolida Isola Bouvet. La plantas inclui moses, licenes, e alges.

Avias de mares, pinguines, e focas es trivada en la acuas sirca la isolas. Avias de mares inclui cuatro spesies de albatroses e la [petrel]es jigante. Sinco spesies de avias resta sur la isolas, incluinte [patos (*Anas georgica*) e antos (*Anthus antarcticus*). Pinguines de tota spesies pote es trovada ala, spesial la pinguin re. Focas, incluinte la otarios e la elefante-de-mar, es comun, pos la acordas internasional per restrinje xasa, e la crea de conserverias en la rejion.
Emergo

**Emergo** es un jua astrata de stratejia, lodada per la profondia de sua stratejia e taticas. Lo ia es creada par Christian Freeling e Ed van Zon en 1986, e parteni a la categoria juas de "pila" o dama con colonas, en la modo de Baxni e Lasca. La nom es de la slogan de la provinse nederlandes de Zeeland: *Luctor et emergo*, "me luta e emerji". La gol de la jua es la catura de tota pesos de la oposor, simil a en dama. Unica per emergo e sua relatas es en la modo de catura: Un peso es ajuntada a la colona de la juor caturante, en loca de es estraeda. Pesos pote es recaturada de la oposor plu tarda en la jua.

## Regulas

Emergo ave du juores, negra e blanca. Un "colona" es definida como un colona de un o plu pesos. Colonas pote es composada de sola pesos blanca, sola pesos negra, un blanca con prisonidas negra, o negra con prisonidas blanca. La peso a la ala es nomida la "cap", e la pesos a su es nomida la prisonidas. La color de la cap determina la proprior de la colona.

Catura aveni par salta ultra la peso de la oposor, e fini sur la cuadro a pos, cual debe es vacuida ante la catura aveni. Cuando un peso es caturada, en loca de es estraeda de la jua, lo es poneda su la peso caturante como un prisonida. Tra la curso de la jua, esta resulta en un descrese en la cuantia de pesos en la jua, aora en la forma de colonas. Si un cap de la oposor es caturada, un prisonida es revelada, e lo deveni la cap nova e la color mostra la posesor. Catura pote aveni en cualce dirije estra un turna de 180º.

Emergo ave du fases en la jua: La prima es la fase de entra e la fase du es la fase de move.

La jua comensa con cada juor teni sua des-du pesos en sua mano. Blanca jua prima e entra un peso sur cualce cuadro oscur e vacuida. Aora, la turnos alterna asta tota pesos ia es poneda. Si un catura es posible, la juor debe fa la move cual catura la cuantia la plu grande posible, en loca e entra un peso. El no pote entra plu ca un peso per turno, estra si sua oposor ave ja tota sua pesos sur la table e el pote entre tota sua pesos restante. Esta aveni sola como la resulta de un catura obligada.

On ave sola du restrinjes en la fase de entra. Blanca no pote entra un peso en la cuadro sentral en sua turno prima, e no juor pote entra un peso cual forsa sua oposor a catura lo, estra si la juor ia forsa ja a catura en sua turno. Ma pone un peso per catura un peso de la oposor con sua propre es legal.

Cuando tota pesos es sur la table, un juor pote move un de sua pesos un cuadro diagonal en cualce dirije. Catura cual resulta en la cuantia la plu grande de pesos es obligada. Pos un catura, sua turno fini e el no pote move un peso asta sua turno seguente.

La jua fini cuando un juor no pote move legal o tota sua pesos es caturada.
Baxni

**Baxni** (rusce: ба́шни, tores) es un varia de dama, conoseda en Rusia de la sentenio 19. Lo segue la regulas fundal de damas rusce, con la difere major ce pesos caturada no es sutraeda de la table, ma es poneda su la peso caturante, cual resulta en un "tore". Esta tores move como un peso, obedinte la state de la peso plu alta. Cuando un tore es saltada, sola la peso plu alta es sutraeda de la colona e deveni un parte de la colona caturante. 

La descrive prima de baxni ia es en un article "Tores" en la "Colie de juas per familia e scola", composada par Valerian Alexandrovich Viskovatov, e publicida en 1875 en San Peterburg.

## Regulas

**Table**: Baxni es juada sur un table de 8 x 8 con cuadro alternante oscur e pal.

**Comensa**: Ambos juor comensa con 12 pesos sur la tre linias plu prosima a sua lado. La lino la plu prosima es nomida la "linia de res". La juor con la blanca (o plu pal) pesos comensa.

**Pesos**: On ave du tipos de pesos: "omes" e "res". Ambos pote es un peso singular o un colona. Res es difereda par usa de pesos normal de la mesma color a la alta de un colona.

**Omes**: Omes move a ante diagonal a un cuadro nonocupada visina.

**Res**: Si un peso move a la linia de res a la lado de la oposor, acel peso deveni un re. La peso aora ave la capasia per move diagonal a ante e a retro. Si un peso toca la linia de res en un catura e pote continua un catura, lo pote salta como un re. La juor pote eleje do el resta pos la catura.

**Catura**: Si un cuadro visina conteni un peso de la oposor, e la cuadro direta pos lo e vacuida, la peso de la oposor pote es caturada e poneda su la peso cual ia salta supra lo, cual crea un colona. Si on salta un colona, sola la peso a la culmina de la colona e caturada, e la resta de la colona resta. La color de la peso aora a la culmina indica la posesor de la colon. On pote catura a ante o a retro. Saltas de catura pote continua en a mesma modo. Un catura es obligada e no pote es refusada. Ma on pote eleje cual segue on vole usa, e no nesesa la segue cual resulta en la cuantia la plu grande de caturas. An tal, si on eleje un segue, on pote completa la segue de caturas.

**Colona**: La colona move como un om si la peso alta es un om, e move como un re si la peso alta es un re. Sola la peso a alta deveni un re.

**Gania**: Un juor con no move valida restante perde la jua. Lo es la caso si la juor ave no pesos libre o si la pesos es prevenida de move par la pesos de sua oposor. La jua es egal (pd nun gania) si la mesma posa repete se per un ves tre, con la mesma juor avente la move cada ves.
Cuoca

La **cuoca**, acc como la ualabi de boscas con codo corta (*Setonix brachyurus*), la sola membro de la jenera *Setonix*, es un macropodo peti sirca la grandia de un gato de casa. Como otra marsupiales en la familia macropodo (como cangarus e ualabis), la cuoca es erbivor e xef noturna.

Cuocas es trovada sur alga isolas peti a via de la costa de Australia Ueste, spesial Isola Rottnest, prosima de Perth, e ance Isola Bald prosima a Albany, e en grupos isolida e sperdeda en forestas e stepe costal entre Perth e Albany. Un colonia peti esiste a la limita este de sua estende en un area protejeda de *Two Peoples Bay Nature Reserve*, do los coesiste con la potoru de Gilbert, cual es menasada estrema con estingui.

Un cuoca pesa 2.5 a 5.0 kg e ave un longia de 40 a 54 cm, con un coco 25 a 30 cm. Lo ave un corpo spesa, gamas bon developada, oreas ronda, e un testo corta e larga. Sua sistem de musculos ia es orijinal adatada per salta bipede, ma tra sua evolui, la sistem ia ajusta per move tra arbores. An si lo pare como un cangaru peti, lo pote asende arbores e arboretas asta 1.5 metres. Su pelo ru es un brun grisin cual pali a beje a la adomen. La cuoca pote vive per sirca 10 anios.

Cuocas ave un modo de reprodui promiscua. Femas es matur sesal a sirca 18 menses. Pos un mense de jesta, los pari un bebe nomida un *joey*, cual abita sua pox per ses menses. La *joey* depende de sua madre per du plu menses pos sorti la pox, e es completa destetida sirca oto menses pos nase. Femas pote pari du veses per anios.

Un marinor nederlandes Samuel Volckertzoon ia scrive de un "gato savaje" a Isola Rottness en 1658. En 1696, Willem de Vlamingh ia malpersepi los per ratas jigante e nomida la isola per "nido de ratas", o *Rattnest*. La nom *cuoca* es de la parola *gwaga* en la lingua nyungar.

Como la plu de macropodos, cuocas come multe tipos de plantas, incluinte erbas, siperos, e folias. Un studia ia trova ce *Guichenotia ledifolia*, un arboreta peti de la familia *[[Malvaceae]]*, es un comeda favoreda de la cuocas. La plantas spinosa *[[Acanthocarpus]]*, cual es difisil per umanas e otra animales plu grande per pasea, dona la refuja favoreda par la cuocas per dormi en la dia.
Ezidisme

**Ezidisme** o Xarfadom (curdi: شه‌رفه‌دین) es un relijio monoteiste segueda par la Ezidis, fundida sur la crede en un Dio, comun nomida *Xwede*, ci ia creada la mundo e ia encarga lo a la sete esentes santa, cual los clama anjeles. La anjele suprapasante entre los es *Melek Taus*, ci es la xef de la anjeles e ci ave la autoria supra la mundo.

Melek Taus es la xef de la anjeles. La ezidis nome se mesma la *Milete Tawuse Melek* - la nasion e Melek Taus.

Melek Taus ia refusa inclina ante la umana prima, cuando Dio ia comanda ce la sete anjeles per fa tal. La comanda ia es vera un esamina, intende a determina ci de esta anjeles ia es la plu fidel a Dio par no proni se a alga otra ca sua creator.

Esta crede ia es liada par algas a la revela musli sur Iblis, ci ia refusa ance per prona se a Adam, cuando Dio ia comanda lo. Car esta similia a la tradision sufi de *iblis*, alga persones de la relijios monoteistic de la rejion identifia la Anjel de la pavon con sua propre mal spirito Satan, cual ia causa sentenios de persegue de la Ezidis como "adorores de satan". Esta ia continua en Irac moderna.

Ezidis crede ce Tawuse Melek no es un fonte de malia o un anjel cadeda, ma la xef de la arcanjeles. La Ezidis de Curdistan ia es clamada multe nomes mal, la plu malfamosa "adorores de la diablo". Esta nom es no sola ofendente a la Ezidis mesma, ma ance simple noncoreta. Ezidis trova la asosia de Melek Taus e "Shaitan" ofendente e no usa la nom "Shaitan".

Seguente la cosmolojia ezidi, Dio ia crea la mundo de un perla, la *Dur*, cual ia es a ante en un state ante crea nomida *Enzel* (la eternia ante crea). Esta credes es plu simil a los de zoroastrisme ca la relijios de padre Abraham (pd idisme, cristiania, e islam).

Ezidis crede ance en la reincarne de spiritos "min". La puri de la spirito pote aveni via reincarne en la grupo, ma lo pote sesa par es esclui de la comunia de ezidis, cual es la resulta la plu mal car reveni a la comunia no es posible.

La sete anjeles es creda par dio de sua propre lus (*Nur*). En esta modo, los pote es videda como ave un parte de la Dio en se. Un otra parola per esta es *Sur* o *Sirr* ("misteria"). Esta esense ave sua propre personalia e vole, simil a la idea de la spirito santa en cristiania. La sete anjeles es a veses refereda com la sete misterias. la anjeles es nomida Cibrayîl, Ezrayîl, Mîkayîl, Şifqayîl, Derdayîl, Ezafîl and Ezazîl. Melek Taus es identifiada con un de estas.
Tredes-un (jua)

**Tredes-un** es un jua de cartes la plu bon per cuatro persones, do la juores atenta colie un mano de cartes cual soma a 31, o tan prosima como posible. Lo es comun usada como un jua de aposta.

La plu de varias de 31 usa un paceta de 52 cartes, o de 32 cartes en la varia nederlandes de *eenendertigen*, sete e plu. La as es valuada a 11, la cartes de la corte es 10, e la otra cartes sua valua de fas.

Cada juor reseta tre cartes. La resta de la paceta es poneda en la media de la table, e la carte alta es revelada per comensa la dejeta.

La juores prende sua turnas par o prende un carte de la reserva o de la dejeta, e alora pone un de sua cartes a la dejeta. Cada atenta ateni un truple de cartes de la mesma familia cual soma a 31.

La juores prende sua turnas par o prende un carte de la reserva o de la dejeta, e alora pone un de sua cartes a la dejeta. Cada atenta ateni un truple de cartes de la mesma familia cual soma a 31.

A un juores turna, si la juor crede ce sua mano es sufisinte alta per gania supra un otra, el colpa sur la table en loca de prende un carte nova o dejeta un. La otra juores ave alora un plu posible per prende un carte nova e dejeta un. O el pote simple reteni sua mano de cartes.

Si, a cualce tempo, un juor ia ateni un valua de 31 (un blintz), los mostra lo pronto e la ronda fini. Ma si la bator no susede "culpa" un otra, el es cargada duple.
James Bond (jua)

La jua de cartes **James Bond** es un jua divertinte de rapidia e memoria per du o tre juores. La gol de la jua es colie cuatro de un tipo en cada de la pilas cual resta ante tu (6 pilas per cada de du juores, 4 pilas per cada de tre juores.

Comensa par distribui ses pilas de cuatro cartes, fas a basa, a cada juor, e alora pone la cuatro cartes restante entre la du juores. Cuando pronto, revela la cuatro cartes en la sentro, e la jua comensa. James Bond es juada rapida, con no turnos, como un otra jua de esta tipo, Speed ("rapidia").

Juores pote regarda a un pila de cuatro a un ves, e pote intercambia sola un carte a un ves con los en la sentro.

Juores pote vide a un pila a un ves, e pote intercambia un carte a un ves con los e la sentro. Usante sua memoria de cual pila conteni cualce cartes, la jua es composada de intercambia cartes de la media a sua propre cartes asta on pote colie cuatro de un tipo en acel pila.

Cuando tu colie cuatro de un tipo, tu pote revela la tota pila. Continua ua asta tu ave ses pilas de cuatro de un tipo, e alora on debe clama "James Bond" per gania.

An si esta sona fasil, recorda ce tua oposor es ance colie cartes cual tu gusta de la sentro. La jua es plu bon juada con un martini, secuteda, no jirada.
Cores (jua)

**Cores** es un jua de cartas cual es fundida sur la gol de evade la prende de cartas. La jua es tipal juada par cuatro persones.

La juas de cores ia developa en la sentenio 16, evoluida de la jua *reversin*, per sua gol de gania tan minima de prendes en loca de la plu comun gol de gania la masima. Lo es suposada ce lo ia comensa en la corte de Francis 1, ci rena Frans de 1515 a 1547. En Italia, lo es posible relatada a juas como *rovescino*. Lo deveni popular con la nom *reversis* sirca 1750 en Espania. Lo deveni popular en Nederland con la nom *Hartenjagen* ("xasa de cores"). La regulas moderna ia es fisada sirca 1850. En la SUA, lo apare prima sirca 1880. La jua orijinal ia es cuasi completa reponeda par *Maria Negra*, cual difere minimal de la orijinal.

La *Standard Hoyle* de 1887 ia reporta ce lo ia es juada en la SUA. Lo ia descrive lo como un jua sin trumfo, per cuatro juores, usante un paceta completa de cartas.

La gol de cores es la evade de prende cartas de la familia cor (e la dama o pajo de spadas, si on inclui los en la jua). On pote usa paper e lapis, o cada juor pote comensa con un cuantia de pesos per manteni sua puntos (tipal 25 o 50).

Un paceta de 52 cartas es usada, e 13 cartas per person es distribuida, an tal un paceta de 36 es ance posible, con 9 cartas per person. La juor prima alora pone un de sua cartas a la table. La otra juores segue, e debe segue la familia de la carta prima si posible. Si no, cualce carta es permeteda.

On ave du varias regardante puntos: En un, la familia de cores ave esta valuas: As 14, Re 13, Rea 12, Pajo 11, e la otras a sua valua. La otra sistem ia es As 5, Re 4, Rena 3,  Pajo 2, e la otras un punto.
La dama de spadas (D♠ o "Maria Negra") ia es introduida sirca 1909 en la SUA e en Britan sirca 1939, valuada a 13 puntos. La pajo de spadas (C♠ o "Jac Negra") ia es ance ajuntada par algas, con un valua de 10 puntos. Nota ce la puntos es en realia negativa, e la plu puntos ce tu colie, la plu mal tua situa!

Un regula elejable es nomida "fusili la luna" o simil. Un juor con un mano de cartas miserable pote atenta catura tota la cartas con puntos negativa. Si un juor susede en prende tota cartas con puntos negativa, on ave du varias de recompensa la juor: Sua puntos pote resta sin cambia, ma la otra juores reseta 26 puntos de puni. Esta es nomida "la regula de luna vea". En la otra varia, la juor sutrae 26 de sua propre puntos.
Pampuxca

**Pampuxca** (ucrainsce пампушка) es un paneta o donut peti fermenteda, dulse o saborosa, e un parte tipal de cosina ucrainsce. La parola ucrainsce *pampux* (un bal de pasta densa o donut vaporida, veni tra polsce *pampuch*, cual veni de deutx *Pfannkuchen* ("crepe", de *Pfanne* - "padela" e *Kuchen* - "torta")

Pampuxci es fabricada de pasta de fermenta de farina de trigo, segal, o saraseno. Tradisional, los es fornida, ma los pote es fritada. Pampuxci saborosa no ave un pleni. Lo es tipal spisida con salsa de alio e comun servida como un plato a lado con borxt roja o iuxca. Pampuxci dulse pote es plenida con fruta, bacas, varenie, povidlo, o semes de papavera, e covreda con zucar polvida.
Pirogi

**Pirogi** es bales de pasta fabricada par envelopente un pleni dulse o saborosa en un pasta nonlevada e alor coce en acua bolinte. Los es comun alora fritada en un padela ante servi los. Pirogi es plu comun asosiada con la cosina de nasiones sentral e este european. Los es ance popular en cosina american moderna.

Plenidas tipal inclui patata, ceso blanca, xucrute, carne molida, xampiniones, o frutas. Pirogi saborosa es comun servida con crema asida, oniones fritada, o ambos.

La pasta, cual es fabricada par misca farina e acua tepida, a veses con un ovo, es platida e alora taliada en cuadros con un cotela o sirculos con un tas o vitro e bevis. La pasta pote es fabricada con alga patatas maxida, cual crea un trama plu lisa. Un otra varia popular entre txesces e slovensces usa pasta de farina e ceso blanca con ovos, sal, e acua.

La plenida es poneda en la sentro e la pasta es pliada per formi un dui sicrula, o un retangulo o triangulo si la pasta es cortida como un cuadro. La bordas es presada per seli la pirogi, afin la plenida va resta a en cuando lo es coceda. La pirogi es bolida lente asta ce los flota, drenida, e alora a veses fritada o fornida ante servi. Los pote es servida con bur fondeda o crema asida, o decorada con pesos peti de bacon fritada, oniones, e xampiniones. Per desertos, la varias pote es culminada con salsa de fruta 

Pirogi ave sua propre santa: "Święty Jacek z pierogami!" ("San Jasinto e sua pirogi!") es un espresa de surprise vea en polsce, simil a "o mea dio" o "santa fumo".
Karnöffel

**Karnöffel** es un jua de prende trucos cual probable deriva de la area en Europa de deutx alta en la cuatri prima de la sentenio 15. Lo es notada prima en un proclama munisipal de Nördlingen, Baiern, en 1426 entre la juas cual ia pote es legal juada a la festa anial de la site. Donce, la jua es la jua de cartes european e identifiable en la istoria de cartes asta la presente.

La refere confirmable la plu vea es un poesia par Hans Meißner, scriveda a o ante 1450. Curiosa, en la eda medieval, la parola karnöffel ia sinifia ance un ernia inguinal.

Karnöffel ia ave un familia en cual alga cartes ia ave un considera plu alta ca cartes en otra familias, cual sujeste ce lo ia pote es un presedente a la familia trumfo en taroci. Karnöffel usa un paceta de 48 cartes, car ases ia es sutraeda de pacetas deutx e suiz en la sentenios 14 o 15 temprana. An si la jua ia es orijinal juada con la pacetas deutx, sua desendentes presente es juada con cartes suiz o franses.

Un desendente de karnöffel usante cartes suiz es ancora juada sirca Stans e la vale Engelberg en Suiz su la nom *kaisern, kaiserspiel, o kaiserjass* (no relatada a *jass*). Lo ia es ance juada oji con cartes franses como *knüffeln* (la "jua naisional" de Frisia), *struivolt* (juada en la isolas Faroe), e *brus* o *bräus* (juada en Gotland).

Karnoffel es un jua de du ecipos de du juores ci senta ultra lunlotra. Lo usa un paceta de 48 cartes con esta ordina: re, ober (teninte), unter (suteninte), 10, 9 , 8, 7, 6, 5, 4, 3, 2. 

La distribuor prima distribui sinco cartes a cada juor, un en un ves. La carte prima es poneda fasante a alta ante la juor prim, e la otra cuatro cartes resta fasante a basa. La carte la plu peti deveni la trumfo per la distribui. La turnos segue la orolojia. Alora, la juores prende sua cartes. la juor a la sinistra de la distribuor comensa con la prima truco. On ave no obliga per segue la familia. La juor con la carte la plu alta de la familia gania la truco.

Esta continua asta un ecipo ia gania tre trucos e donce ia gania la distribui. Juores pote discute en la jua. La juor ci ia introdui la truco prima deveni la distribuor seguente.

La cualia la plu notable de karnoffel es ce esta ordina es bon per tre de la cuatro familias de cartes, lo no aplica a la trumfo:

Esta cartes, incluinte la cavalero/pajo, colpa cada otras estra esta lista. La res, obers, 10s, 9s, e 8s de trumfos ave no potias como los de la otra trumfos, e condui se como la cartes estra la trumfos.

: *La karnoffel, pape, e imperor es ance nomida "la re-colpores", car los es la sola cartes ci pote prende un re.

: **La diablo es plu forte ca cualce carte estra la karnoffel, si lo ia comensa un prende; ma lo no pote es poneda a la prenda prima
Dama Negra (jua)

La **Dama Negra** es un jua de cartes american de la grupo de juas de cores per tre a ses juores, e la jua la popular de la grupo. Lo ia emerje en la sentenio 20 temprana como un estende de la jua de cores cual ia es orijinal nomida cores desprendeda, e es aora nomida per la carte de multe, la dama de spadas, pd la Dama Negra.

Esta es un jua de truco evita en cual la gol es evita prende trucos cual conteni cores o la dama negra. Cada cor es un punto, la dama es 13 puntos, e la pajo de spadas es ance incluida como 10 puntos. Nota ce puntos en esta jua, como en sua familia, es muntas, pd valuas negativa, e la gol es ateni la *min*puntos posible.

La Dama Negra es ance nomida la Vidua Negra, Maria Negra, Ana Liscosa, Catia Coxiante, Maria Negra, etc. La pajo de spadas es ance nomida Jac Negra.

La jua segue la regulas comun: la juor vea comensa con la truco prima. La otras debe segue la familia si posible; si no, los pote jua cualce carte. La carte la plu alga de la familia orijinal ia gania la truco, e la ganior de la truco inisia la seguente.

Un inova en la jua moderna es "xuta a la luna" o simil, en cual un juor, spesial un ci ave un mano de "mal" cartes, atenta catura tota la cartes, pd tota cores e la Dama. Si el susede, el gania zero puntos, ma cada de sua oposores gania 26 (recorda ce la puntos es, en realia, negativas). Si el fali, el reseta 26 puntos se mesma. (Em regulas antica, el reseta 26 si el fali, ma si el susede, la oposores no es cargada con la 26.) 

La sistem la plu comun per puntos es simple: un punto per cada cor, e 13 per la Dama (e, si usada, 10 per Jac).
Uxca

**Uxca** (de polsce *uszca*; e вушка en ucrainsce, вушкі en belarus, e пельмени en rusce - "oreas peti") es bales de pasta, un varia peti e torseda de perogi, tipal plenida con xampiniones savaje e saborosa de la forestas, a veses con carne axida a picos. Los es servida con borxt, o pote es comeda con no pla ca bur fondeda e covretada con bonerbas (tipal siboletas). En sua formas vejetaliste (plenida sola con xampiniones o oniones) los es un parte de la comes de la sera ante natal tradisional en Polsca, e es o ajuntada en la sopa, o comeda como un comeda a lado.
Nioci

**Nioci** (de la italian plural *gnocchi*) is un tipo de pasta composada de bales de pasta peti, mol, e densa cual pote es fabricada de semolina, trigo normal, ovos, ceso, patata, picos de pan, farina de mais, o ingredientes simil, e comun incluinte la sabores de bonerbas, vejetales, cocoa, o prunas.

La pasta per nioci es tipal rolada ante cual lo es taliada en pesos peti sirca la grandia de un cuerco de vino. La pesos peti es alora presada con un force o un raspador de ceso per crea ranures cual pote teni un salsa. O los pote es cortida simple en masetas peti. Nioci es comun comeda como un sustitui per pasta en la curso prima, ma pote ance es servida como un plato a lado a alga plato major. 

Como multe platos italian, nioci ave multe varias en nomes tra rejiones diferente. Per esemplo, *malfatti* ("malfabricada") de Lombardia e Toscana es fabricada con ricota, farina, e spinax, e plu bonerbas nesesada. *'gnudi* de Toscana usa min farina; ma otra es fabrica xef de farina como stranbulaprievete de Campania, cavatelli de Apulia, mammoreddus de Sardinia, etc.

Nioci es tipa coceda en sua propre acua salida e bolinte, e alora vestida con salsas variosa, dependente de la tipo de nioci e la resipi usada. Alga nioci es fabricada de pesos de polenta o semolina coceda, cual es estendeda per seci, e alora stratida con ceso e bur e finida en la forno.

La parola nioci pote es derivada de la parola italian nocchio, cual sinifa un noda en lenio, o de nocca, sinifiante  noca. La usa pote es trasada a la eda de la Romanes, e ia e sperdeda par los tra Europa. Cuando la usa de la patata ia es introduida a Europa en la sentenio 16, nioci fabricada de patatas ia deveni popular.
Tortilia

Un **tortilia** es un comeda plata e ronda, simil a un pan plata magra, tipal fabricada de un farina de mais o trigo. La Astecas e otra parlores de Nahuatl ia nomi los *tlaxcalli*. Prima comeda par la popla orijinal de America sentral, tortilias es un parte fundal de la cosinis de la multe paises de la rejion. La orijinas dati a ante 500 aec.

La varia de tortilia la plu vea es los fabricada de mais. Los ia orijina en Mexico e Guatemala, e resta popular tra la Americas. La popla de la rejion Oaxaca en Mexico ia come tortilias a la fini de la fase de vilas (1500 a 500 aec). Asta la fini de la sentenio 19, la aparatos mecanical prima per fabrica tortilias - la presadores de tortilias o tortiliadores, ia es inventada e fabricada en Mexico.

Europeanes ia introdui trigo e sua cultiva a la continentes american, e el resta la fonte per tortilias de farina trigo. Los orijina en la rejion norde de Mexico. Tortilias de trigo tipal conteni gras, sal, polvo de forni, e otra ingredientes. Esta tortilias es comun usada en buritos, tacos, e fajitas.

Un nopaltilia es un tortilia usante un farina de cactos. La parola es un combina de nopal, la parola espaniol per la Opuntia cacto, e tortilia.
Corona e ancor

Corona e Ancor es un jua simple usnte dados, tradisional juada per aposta par marinores en la Armada Real, la mercatores en la marinas brites, e la marinas de pexores. La jua ia orijina en la sentenio 18.

Lo es ancora popular en la Isolas de la Manga e en Bermuda, ma lo es controlada sever e pote es juada legal sola a acasos spesial, como la esibis par cultivares en la Isolas de la Manga o la selebra de la Dia de Libri.

La jua usa tre dados spesia: Los es egal en grandia e forma a dados normal, ma en loca de un a ses puntos, los es marcada par ses simboles: la corona, la ancor, la diamante, la spada, la baston, e la cor.

## Rules of play

La jua es entre un juor e un bancor. La table de jua es un tapeteta con la ses simboles. La juor pone sua aposta su un o plu de la simboles.

Alora, el lansa la dados. Si on ave un aposta sur cualce simbol cual aveni sur un o plu de l dados, en ajunta a redona la aposta orijinal, la bacor paia la juor la cuantia de sua aposta per cualce dado cual mostra acel simbol. Mone egal si un, 2:1 si du. 3:1 si tre. Si la simbol no aveni, la juor perde sua aposta.

La gania espetada de un aposta de un dolar sur un simbol spesifada es calculada como asi:
* La posible ce un simbol aveni a no un de la dados es 5/6 × 5/6 × 5/6, o 125/216. La juor perde sua dolar.
* La posible ce la simbol aveni a tota tre dados es 1/6 × 1/6 × 1/6, o 1/ 216. La juor ia gania la dolar plu tre plu.
* La posible ce la simbol aveni en du de tre dados es C(3,1) × 1/6 × 1/6 × 5/6, o 15.216. La juor regani sua dolar plu du dolares.
* La posible ce la simbol aveni a un de la tre dados C{3,1) × 1/6 × 5/6 × 5/6 o 75/216. La juor gania la dolar e un plu.

En tota, la gania espetada de un aposta de un dolar es ((+$3 × 1) + (+$2 × 15) + (+$1 × 75) + (-$1 × 125))/216, or ($3 + $30 + $75 - $125)/216, o (-$17)/216 ≈ -$0.078704.

En un otra modo, per cada dolar apostada, la juor pote espeta reseta $0.921296, pd, la bancor ave la vantaje. En un jua entre amis, cada person ave turnos de es la bancor.
Constantin Zwenger

nome orijinal
Constantin Zwenger
*Constantinus Zwenger*  deutx cimiste e fundor de la ramo cimica farmacial. El ia nase en Fulda a 12 desembro 1814, e ia mori en Marburg a 15 marso 1884. 
## testos
cimica structur de la colesterol
:Chemische Constitution des Cholesterins
condui de la colesterol contra asida fosforica
:Verhalten des Cholesterins zur Phosphorsäure
Fix:Zwenger-Grab_in_Marburg.jpg|enscribe de tomba
Luisa Eugenia Navas

**Luisa Eugenia Navas** ia es un de farmasista e botaniste txilan. El ia nase en Chillán a julio 1918, e ia mori en Santiago a 18 novembre 2020.

## Lia esterna
* PlantPedia

### Testos
* Flora de la Cuenca de Santiago

## Referes